אנטוני ניס

תחילת קריירת ההיאבקות

ניס ערך את הופעת הבכורה שלו בזירה בתשעה בספטמבר 2005 עבור ארגון היאבקות ניו יורקי בשם NYWC בקרב באטל רויאל, קרב שמטרתו הייתה לקבוע את הטוען לכתר לאליפות הארגון. חודשיים לאחר מכן שב לזירה תחת שם במה אחר, "מאט מאבריק", קרב שבו הפסיד. ניס ניצח את הקרב הראשון שלו ב-17 בדצמבר בקרב משולש. ניס המשיך להתאבק בארגון זה מספר שנים נוספות עד שעבר בארגון בשם ECWA וערך כמה "קרבות חושך" לארגון ROH בשנת 2009.

TNA‏ (2011–2013)

את קפיצת המדרגה שלו ניס ערך בארגון השני בגודלו בארצות הברית, TNA, ב-7 ביולי 2011 בטורניר X דיוויז'ן. הוא הודח מהטורניר אחרי שהפסיד בקרב משולש לג'ק אוואנס וג'סי סורנסן. חודש לאחר מכן ניס הודיע שהוא חתם על חוזה עם הארגון. תקופה קצרה אחרי החתימה, ניס לקח הפסקה מהטלוויזיה. וערך את החזרה שלו לזירה באמצע דצמבר, בקרב הטוב משלוש נגד זימה איון כדי לקבוע את הטוען לכתר השלישי לאליפות ה-X דיוויז'ן באירוע "ג'נסיס". מכאן והלאה ניס ערך סדרה של קרבות עם זימה, שבו ניצח והפסיד מספר פעמים עד שאת הופעת הזירה האחרונה שלו ערך בתאריך 22 במרץ 2012 בקרב מרובע נגד אוסטין אריס, קיד קאש וזימה איון, שנגמר ללא הכרעה.
ניס פוטר מ-TNA באמצע חודש מאי לאחר שביקש אישור להופיע בקרב זוגות בארגון PWS. לניס הוצגה האופציה להתפטר מהארגון והוא הסכים. בתחילת שנת 2013 ניס ערך קרב זוגות ב-TNA, קרב שהוקלט בינואר ושודר למעשה באפריל באירוע X-travaganza.

חזרה לארגונים העצמאיים (2012–2016)

לאחר התקופה של ניס ב-TNA, הוא חזרה לסצנת הארגונים העצמאיים, לארגון NYWC שבו הוא הופיע לראשונה, ולארגון PWS. בתקופה זו הוא החל להשתמש בשם האמיתי שלו בתור שם הבמה שלו. ניס הפך לאלוף ה-Tri-State של ארגון ה-PWS והיה בלתי מנוצח. זמן קצר לאחר מכן הוא התאבק נגד מאט הארדי שאותו הוא ניצח ושמר על האליפות, עד שהפסיד את האליפות בקרב משולש ב-9 בנובמבר. בתחילת 2013 ניס החל לעבוד בעבור הארגונים Dragon Gate USA ו-Evolve. מכאן ואילך ניס התחרה בקרבות זוגות ואף זכה באליפות FWE ונלחם נגד ג'ון הניגן שידוע יותר בתור "ג'ון מוריסון", אשר הופיע ב-WWE.

דיוויזיית משקל קל (2016–היום)

ניס הודיע על השתתפותו בטורניר CWC של ה-WWE, בעבור אליפות ה-WWE במשקל קל. הטורניר החל ב-23 ביוני עם ניצחון של ניס על אנתוני בנט בסיבוב הראשון. שלושה שבועות לאחר מכן, בסיבוב השני אנטוני ניס נוצח על ידי בריאן קנדריק.
ניס הופיע בסוף ספטמבר בפרק של Raw בהפסד לזוכה בטורניר ולאלוף במשקל קל TJ פרקינס. לאחר מכן הוא נוסף לרוסטר הרשמי של הארגון וב-3 באוקטובר ניס רשם ניצחון ראשון בתוכנית נגד ריץ' סוואן. את הופעת הבכורה באירוע ראשי ערך בקרב החימום לאירוע "גיהנום בכלוב" כאשר צוות לדרו גולאק וארייה דבארי בהפסדם לסדריק אלכסנדר, לינסה דוראדו וסין קארה. באוקטובר 2017 ניס הצטרף לברית עם האלוף למשקל קל אנזו אמורה, דרו גולאק, ארייה דבארי ונועם דר, שהגדירו את קבוצתם בשם "Zo Train". ב-12 בדצמבר בפרק של 205 לייב ניס הותקף על ידי חבריו, מה שהפך את דמותו לדמות הטובה והאהובה. ניס חזר לאחר שבועיים שוב כדמות הרעה שמתחברת לקבוצת ה-Zo Train, שב-23 בינואר פורקה בעקבות פיטוריו של אנזו אמורה. ב-5 בפברואר בתוכנית Raw ניס ודרו גולאק הפסידו לסדריק אלכסנדר ומוסטפא עלי. ב-13 בפברואר הפסיד לדרו גולאק בסיבוב הראשון של הטורניר להכתרתו של האלוף במשקל קל החדש. ב-27 במרץ הפסיד למארק אנדרוז. ב-3 באפריל ניס גבר על ג'ונתן פירס. שבוע לאחר מכן הגיע לחלץ את מארק אנדרוז מתקיפה מידי דרו גולאק, מהלך שהפך את דמותו לטובה. ב-24 באפריל התחרה בקרב גאונטלט, שבו הפסיד לגולאק בהכנעה. באירוע הרויאל ראמבל הגדול ביותר, שהתקיים ב-27 באפריל, השתתף בקרב הרויאל ראמבל הגדול ביותר של 50 המשתתפים ונכנס כמספר העשירי, הספיק להדיח את הורנסווגל, אך הודח לאחר מכן על ידי קופי קינגסטון ואקסבייר וודס. ב-12 ביוני טוני ניס הפסיד למוסטפא עלי. ב-31 ביולי ניס הפסיד לקאליסטו בקרב יחידים. ב-7 באוגוסט, ניס ובאדי מרפי ניצחו בקרב זוגות את קאליסטו ולינסה דוראדו. ב-3 באוקטובר במסגרת התוכנית NXT, ניס התחרה מול ג'וני גרגאנו, בקרב שבו ניס הפסיד. בשבועיים שלאחר מכן, ניס רשם ניצחונות מרשימים, כשהוא גבר בקרב יחידים על סדריק אלכסנדר ועל אלכסנדר, גראן מטאליק, ליאו ראש ו-TJ פרקינס בקרב מחומש אשר קבע את הטוען לכתר לאליפות ה-WWE במשקל קל. ב-31 באוקטובר, ניס הפסיד למוסטפא עלי בקרב אשר קבע את זהות הטוען לכתר לאליפות ה-WWE במשקל קל. ב-21 בנובמבר, ניס ניצח את נועם דר. ב-28 בנובמבר, ניס ומרפי נוצחו בקרב זוגות על ידי אלכסנדר ועלי. ב-12 בדצמבר, טוני ניס נוצח על ידי סנדריק אלכסנדר. ב-9 בינואר 2019, ניס נוצח על ידי נועם דר. ניס נטל חלק בטורניר ה-Worlds Collide, שבו הודח כבר בסיבוב הראשון על ידי ולווטין דרים. ב-12 בפברואר, ניס גבר על נועם דר בקרב ללא פסילות. שבועיים לאחר מכן, ניס ניצח את קאליסטו במסגרת הסיבוב הראשון של טורניר הדחות, שהמנצח בו יזכה להתחרות על אליפות ה-WWE במשקל קל נגד האלוף, באדי מרפי, ברסלמניה 35. בשלב חצי הגמר, שנערך ב-12 במרץ, ניס ניצח את דרו גולאק, וכתוצאה מכך העפיל לגמר. שבוע לאחר מכן, ניס גבר על סדריק אלכסנדר והוא הטוען לכתר לאליפות ה-WWE במשקל קל; לאחר הקרב, מרפי הגיע לברך את חברו על הניצחון, אך זמן קצר לאחר מכן תקף אותו. במהלך המופע המקדים לאירוע רסלמניה 35, שנערך ב-7 באפריל, ניס ניצח את באדי מרפי והפך לאלוף ה-WWE במשקל קל החדש. יומיים לאחר מכן בתוכנית 205 לייב, מרפי קיבל קרב חוזר נגד ניס על אליפות ה-WWE במשקל קל, אך ניס הצליח לנצח ולשמור על התואר בהצלחה. ב-30 באפריל, ניס גבר על דרו גולאק בקרב שאינו היה על התואר. ב-14 במאי, ניס ניצח את ליגרו בקרב שאינו היה על התואר. באירוע כסף בבנק, שנערך ב-19 במאי, ניס הגן בהצלחה על התואר נגד ארייה דבארי. במופע המקדים לאירוע סטומפינג גראונדס, שנערך ב-23 ביוני, ניס הפסיד את התואר לדרו גולאק בקרב משולש אשר כלל בנוסף את אקירה טוזאווה; למרות שניס לא הוצמד לניצחון בקרב המשולש, הוא הפסיד את התואר לאחר שגולאק הצמיד את טוזאווה לניצחון. ב-25 ביוני, ניס גבר על אקירה טוזאווה בקרב אשר קבע את זהות המועמד לאליפות ה-WWE במשקל קל באירוע חוקי אקסטרים. ב-2 ביולי בתוכנית 205 לייב, ניס, ג'נטלמן ג'ק גלאגר ואוני לורקאן ניצחו בקרב שלושה נגד שלושה את ארייה דבארי, דרו גולאק ומייק קנליס. באירוע חוקי אקסטרים, שנערך ב-14 ביולי, ניס כשל בניסיונו לזכות באליפות ה-WWE במשקל קל לאחר שהפסיד לדרו גולאק. ב-6 באוגוסט, ניס התחרה בקרב משושה נגד אקירה טוזאווה, ארייה דבארי, ג'נטלמן ג'ק גלאגר, קאליסטו ואוני לורקאן אשר קבע את זהות המועמד החדש לאליפות ה-WWE במשקל קל לאירוע סאמרסלאם, שבסופו לורקאן ניצח. ב-20 באוגוסט, ניס, ארייה דבארי, אנג'ל גרזה, מייק קנליס וקפטן הקבוצה, דרו גולאק, התחרו נגד קפטן הקבוצה היריבה אוני לורקאן, אקירה טוזאווה, הומברטו קאריו, ג'נטלמן ג'ק גלאגר ואייזיאה "סוורב" סקוט בקרב הדחות חמישה נגד חמישה, שבו קבוצתו של לורקאן ניצחה.